
HOTĂRÂRE

cu privire la proiectul emisiunii „Bărbaţii ţin piept”
În urma examinării demersului privind proiectul programului (emisiunii) „Bărbaţii ţin piept” al dlui Iurie Badicu, având numărul de intrare 1/78 din 12 octombrie 2012,

în conformitate cu prevederile art.56 alin.(6), art.58, art.60 alin.(3) lit.a)-d) din Codul audiovizualului al Republicii Moldova,

şi în baza p.42 lit.c), m) şi n) din Regulamentul Consiliului de Observatori al Instituţiei Publice Naţionale a Audiovizualului Compania „Teleradio-Moldova”, aprobat prin Hotărârea Consiliului de Observatori nr.1/3 din 09.02.2007, p.21 lit.d) şi g) din Statutul Instituţiei Publice Naţionale a Audiovizualului Compania „Teleradio-Moldova”, aprobat prin Hotărârea Consiliului de Observatori nr.1/31 din 24.08.2007,

luând în consideraţie atribuţiile Consiliului de Observatori şi ale preşedintelui IPNA Compania „Teleradio-Moldova”, potrivit cărora

Consiliul de Observatori supraveghează respectarea de către conducerea şi angajaţii Companiei a cadrului juridic în domeniul de funcţionare a audiovizualului public, fiind abilitat să aprobe caietul de sarcini al Companiei, care include declaraţia politicii editoriale a Companiei, să evalueze performanţa Companiei şi conducerii ei,
iar preşedintele IPNA Compania „Teleradio-Moldova” – să exercite conducerea şi administrarea ei curentă, pe principii de independenţă decizională, fiind responsabil de formarea serviciilor de programe, de elaborarea caietului de sarcini, precum şi de calitatea programelor difuzate,
Consiliul de Observatori

HOTĂRĂŞTE:

1. Problemele expuse în demersul privind proiectul programului (emisiunii) „Bărbaţii ţin piept” nu țin de atribuțiile Consiliului de Observatori.
2. Prezenta hotărâre intră în vigoare în ziua adoptării.

Prezenta hotărâre a fost adoptată cu votul a 7 membri ai Consiliului de Observatori: „pentru” – V.Bogatu, D.Deleu, P.Grozavu, R.Lozinschi-Hadei, A.Peru-Balan, E.Rîbca, V.Țapeș; „contra” – V.Meșină-Prodan.
Preşedintele

Consiliului de Observatori                                                       Eugeniu Rîbca

Secretarul şedinţei

Consiliului de Observatori                                                      Viorica Bogatu

